Ak potrebujete vzduch ochladiť v naozaj veľkých miestnostiach, halách či chodbách s rozlohou nad 40 – 50 m², odporúčame vám použiť väčší počet stropných ventilátorov. Drvivá väčšina modelov na domáce použitie je totiž určená do priestorov s max. rozlohou okolo 40 m². Ďalšou možnosťou sú priemyselné ventilátory, ktoré ale nevynikajú príliš estetickým vzhľadom a sú pomerne drahé. Použitie viacerých ventilátorov má ešte jednu výhodu, ktorou je lepšie a rovnomernejšie rozháňanie vzduchu v miestnosti.